P6_TA(2007)0068

Търговията с месо от едър рогат добитък *

Законодателна резолюция на Европейския парламент 14 март 2007 г. относно предложението за регламент на Съвета относно търговията с месо от едър рогат добитък на възраст до дванадесет месеца (COM(2006)0487 — C6-0330/2006 — 2006/0162(CNS))

(Процедура на консултация)

Европейският парламент,

- като взе предвид предложението на Комисията до Съвета (COM(2006)0487) [1],

- като взе предвид член 37, параграф 2 от Договора за ЕО, съгласно който Съветът се е консултирал с него (C6-0330/2006),

- като взе предвид член 51 от своя правилник,

- като взе предвид доклада на Комисията по земеделие и развитие на селските райони (A6-0006/2007),

1. Одобрява предложението на Комисията във вида, в който е изменено;

2. Приканва Комисията да внесе съответните промени в предложението си, съгласно член 250, параграф 2 от Договора за ЕО;

3. Приканва Съвета, в случай че възнамерява да се отклони от текста, одобрен от Парламент а, да информира последния за това;

4. Призовава Съвета да се консултира отново с него, ако възнамерява да внесе съществени промени в предложението на Комисията;

5. Възлага на своя председател да предаде позицията на Парламента на Съвета и на Комисията.

ТЕКСТ, ПРЕДЛОЖЕН ОТ КОМИСИЯТА | ИЗМЕНЕНИЯ, ВНЕСЕНИ ОТ ПАРЛАМЕНТА |

Изменение 1

Съображение 5

(5) С оглед подобряване функционирането на единния пазар, търговията с месо от едър рогат добитък на възраст до дванадесет месеца следва да се организира по такъв начин, че да се направи възможно най-прозрачна. Това ще позволи да се постигне и по-добра организация на съответното поризводство. За тази цел, следва да се уточнят търговските наименования, които трябва да бъдат използвани на всички езици на държавите-членки при търговията с месо, произведено от едър рогат добитък на възраст до дванадесет месеца . По този начин ще се подобри достъпът на потребителите до информация. | (5) С оглед подобряване функционирането на единния пазар, търговията с месо от едър рогат добитък на възраст до дванадесет месеца следва да се организира по такъв начин, че да се направи възможно най-прозрачна. Това ще позволи да се постигне и по-добра организация на съответното производство. За тази цел следва да се уточнят търговските наименования, които трябва да бъдат използвани на всички езици на държавите-членки при търговията с месо или месни продукти, предназначени за консумация от човека, произведени от едър рогат добитък на възраст до дванадесет месеца. По този начин ще се подобри достъпът на потребителите до информация. |

Изменение 2

Съображение 12

(12) Също така следва да се предвиди обозначаване на месото от едър рогат добитък на възраст до дванадесет месеца с буква, съответстваща на категорията на месото, и посочване на кланичната възраст върху поставяните върху месото етикети. | (12) Също така следва да се предвиди обозначаване на месото от едър рогат добитък на възраст до дванадесет месеца с буква, съответстваща на категорията на месото, с неговото търговско наименование и с посочване на кланичната възраст върху поставяните върху месото етикети. Тези обозначения следва да фигурират и във всички търговски документи. |

Изменение 3

Съображение 13

(13) Икономическите оператори, които желаят да допълнят търговските наименования, предвидени в настоящия регламент, с друга доброволно предоставяна информация, следва да могат да направят това, като следват процедурата, предвидена в членове 16 или 17 от Регламент (CE) № 1760/2000 на Европейския парламенти на Съвета от 17 юли 2000 г. относно създаването на система за идентификация и регистрация на едър рогат добитък и относно етикетирането на говеждо месо и продукти от говеждо месо и за отмяна на Регламент (CE) № 820/97 на Съвета. | (13) Икономическите оператори, които желаят да допълнят търговските наименования, предвидени в настоящия регламент, с друга доброволно предоставяна информация, например вида използвана храна, следва да могат да направят това, като следват процедурата, предвидена в членове 16 или 17 от Регламент (ЕО) № 1760/2000 на Европейския парламенти на Съвета от 17 юли 2000 г. относно създаването на система за идентификация и регистрация на едър рогат добитък и относно етикетирането на говеждо месо и продукти от говеждо месо и за отмяна на Регламент (ЕО) № 820/97 на Съвета. |

Изменение 4

Съображение 14

(14) За да се гарантира правилното използване на информацията, фигурираща върху етикетите в съответствие с настоящия регламент, данните, позволяващи проверка на верността на тази информация, следва да бъдат регистрирани на всички етапи от производството и търговията. | (14) За да се гарантира правилното използване на информацията, фигурираща върху етикетите в съответствие с настоящия регламент, данните, позволяващи проверка на верността на тази информация, следва да бъдат регистрирани на всички етапи от производството и търговията. Въпреки това част от тази информация може да не се предоставя на етапа на доставяне на крайния потребител. |

Изменение 5

Съображение 15 а (ново)

| (15а) Целесъобразно е държавите-членки да определят системата от санкции, приложими при нарушение на разпоредбите на настоящия регламент, както и да следят за прилагането им. Санкциите следва да са пропорционални на нарушението, но да имат достатъчно възпиращо действие. Те биха могли да варират от преетикетиране или реекспедиция до пълно унищожаване на стоката. |

Изменение 6

Член 1, параграф 1, алинея 2

Той се прилага за месото от едър рогат добитък на възраст до дванадесет месеца , произведено в Общността или внесено от трети страни. | Той се прилага за месото от едър рогат добитък на възраст до дванадесет месеца , заклан след .. [2], независимо дали това месо е произведено в Общността или е внесено от трети страни. |

Изменение 7

Член 1, параграф 2

2. Настоящият регламент се прилага без да се накърняват разпоредбите на Регламент (ЕЕО) № 1208/81 на Съвета [3]. | 2. Настоящият регламент се прилага без да се накърняват разпоредбите на Регламент (ЕО) № 1183/2006 на Съвета от 24 юли 2006 г. относно скалата на Общността за класификация на кланичните трупове на възрастни говеда [4]. |

Изменение 8

Член 1, параграф 3

3. Настоящият регламент не се прилага за месо от едър рогат добитък на възраст до дванадесет месеца, за което е било регистрирано защитено наименование за произход или защитено географско указание, в съответствие с член 7 то Регламент (ЕО) № 510/2006. | 3. Настоящият регламент не се прилага за месо от едър рогат добитък на възраст до дванадесет месеца, за което е регистрирано защитено наименование за произход или защитено географско указание, в съответствие с член 7 от Регламент (ЕО) № 510/2006. |

Изменение 9

Член 2

За целите на настоящия регламент, "месо" означава всички трупове на животни, месо с кокал или обезкостено месо, нарязана или не карантия, получени от едър рогат добитък на възраст до дванадесет месеца , в прясно, замразено или дълбоко замразено състояние, опаковани или неопаковани, пакетирани или непакетирани. | За целите на настоящия регламент, "месо" означава всички трупове на животни, месо с кокал или обезкостено месо, нарязана или не карантия, предназначени за консумация от човека, получени от едър рогат добитък на възраст до дванадесет месеца, в прясно, замразено или дълбоко замразено състояние, опаковани или неопаковани, пакетирани или непакетирани. Разпоредбите на настоящия регламент се прилагат и за приготвени, преработени или готвени продукти, съдържащи месо. |

Изменение 10

Член 3

По време на клането едрият рогат добитък на възраст до дванадесет месеца се класифицира от икономическите оператори, под контрола на компетентния орган, посочен в член 8, параграф 1, в една от категориите, изброени в приложение I. | По време на клането едрият рогат добитък на възраст до дванадесет месеца се класифицира от икономическите оператори, под контрола на компетентния орган, посочен в член 8, параграф 1, в една от категориите, изброени в приложение I. Държавите-членки предприемат необходимите мерки, за да гарантират спазването на настоящата разпоредба. |

Изменение 11

Член 4, параграф 1, алинея 1

1. Месото от едър рогат добитък на възраст до дванадесет месеца се продава в различните държави-членки единствено под търговското(ите) наименование(я), посочено(и) в приложение II, определено(и) за всяка държава-членка. | 1. Месото от едър рогат добитък на възраст до дванадесет месеца се продава в различните държави-членки единствено под търговското(ите) наименование(я), посочено(и) в приложение II, определено(и) за всяка държава-членка. Това наименование фигурира във всички търговски документи. |

Изменение 12

Член 4, параграф 2 а (нов)

| 2а. Настоящият регламент се прилага за месото от едър рогат добитък на възраст над осем месеца само когато то се продава под форма, различна от "говеждо месо" (или равнозначен термин за месо от възрастни говеда на други езици на Общността). |

Изменение 13

Член 5, параграф 1, уводна част

1. Без да се засягат разпоредбите на член 3, параграф 1 от Директива 2000/13/ЕО на Европейския парламенти на Съвета и членове 13, 14 и 15 от Регламент (EО) № 1760/2000, на всеки етап от производството и търговията, търговците етикетират месото от едър рогат добитък на възраст до дванадесет месеца , като включват следната информация: | 1. Без да се засягат разпоредбите на член 3, параграф 1 от Директива 2000/13/ЕО на Европейския парламенти на Съвета и членове 13, 14 и 15 от Регламент (EО) № 1760/2000, търговците етикетират месото от едър рогат добитък на възраст до дванадесет месеца, като включват следната информация: |

Изменение 14

Член 5, параграф 1, буква a)

а)буквата за обозначаване на категорията, така както е определена в приложение I към настоящия регламент, | a)буквата за обозначаване на категорията, така както е определена в приложение I към настоящия регламент, на всеки етап от производството и търговията, с изключение на етапа, на който продуктът се доставя на крайния потребител, |

Изменение 15

Член 5, параграф 1, буква б)

б)търговското наименование в съответствие с член 4 от настоящия регламент, | б)търговското наименование в съответствие с член 4 от настоящия регламент, на всеки етап от производството и търговията, |

Изменение 16

Член 5, параграф 1 а (нов)

| 1а. Информацията, посочена в параграф 1, букви a), б) и в), фигурира и във всички търговски документи. |

Изменение 17

Член 5, параграф 2, алинея 2

Те могат да не изискват задължително фигурирането на информацията, посочена в параграф 1, буква а), при условие, че информирането на купувача е надлежно гарантирано. | заличава се |

Изменение 18

Член 7, алинея 2, буква a)

а)обозначение на идентификационния номер и датата на раждане на животните; | a)обозначение на идентификационния номер и датата на раждане на животните, единствено на равнище кланици; |

Изменение 19

Член 8, параграф 1

1. До [ 1 юли 2007 г.] държавите-членки определят компетентен(и) орган(и), който отговаря за извършването на контрол във връзка с прилагането на настоящия регламент и информират Комисията за това. | 1. До ... [5] държавите-членки определят компетентен(и) орган(и), който отговаря за извършването на официален контрол във връзка с прилагането на настоящия регламент и информират Комисията за това. |

Изменение 20

Член 9 а (нов)

| Член 9а Санкции Държавите-членки определят системата от санкции, която се прилага, когато извършените проверки показват неспазване на условията, определени в настоящия регламент. Тези санкции трябва да са ефективни, пропорционални и да имат възпиращ ефект. Държавите-членки нотифицират тези разпоредби на Комисията най-късно до ... [6], както и, в най-кратък срок, всички бъдещи изменения по тях. |

Изменение 21

Член 10, параграф 2

2. Приложения I и II могат да бъдат изменени по реда на процедурата, посочена в член 43, параграф 2 от Регламент (ЕО) № 1254/1999. | заличава се |

Изменение 22

Приложение I, алинея 1, буква A)

А) Категория X: едър рогат добитък на възраст осем месеца или по-малко | A) Категория V: едър рогат добитък на възраст осем месеца или по-малко |

Буква за обозначение на категорията: X; | Буква за обозначение на категорията: V; |

Изменение 23

Приложение I, алинея 1, буква Б)

Б)Категория Y: едър рогат добитък на възраст над осем месеца, но по-малко от или точно дванадесет месеца | Б)Категория Z: едър рогат добитък на възраст над осем месеца, но по-малко от или точно дванадесет месеца |

Буква за обозначение на категорията: Y. | Буква за обозначение на категорията: Z. |

Изменение 24

Приложение II, буква A), уводна част

А) За месо от едър рогат добитък от категория X: | A) За месо от едър рогат добитък от категория V: |

Изменение 25

Приложение II, буква Б), уводна част

Б) За месо от едър рогат добитък от категория Y: | Б) За месо от едър рогат добитък от категория Z: |

[1] Все още непубликувано в ОВ.

[**] Дата на влизане в сила на настоящия регламент.

[3] ОВ L 123 от 7.5.1981 г., стр. 3.

[4] OВ L 214 от 4.8.2006 г., стр. 1.

[*****] Дата на влизане в сила на настоящия регламент.

[******] Дванадесет месеца след датата на влизане в сила на настоящия регламент.

--------------------------------------------------